62020TJ0555_INF
Sodba Splošnega sodišča (osmi senat) z dne 8. septembra 2021 – QB/ECB
(Zadeva T‑555/20)
„Javni uslužbenci – Osebje ECB – Ocenjevalno poročilo – Ocenjevalno leto 2015 – Izvršitev sodbe Splošnega sodišča – Člen 266 PDEU – Dolžnost nepristranskosti – Priročnik za ocenjevanje osebja ECB – Očitne napake pri presoji – Odgovornost“
1.
Pritožbe uradnikov – Uslužbenci Evropske centralne banke – Sodba o razglasitvi ničnosti – Učinki – Obveznost sprejetja izvedbenih ukrepov – Razglasitev ničnosti ocenjevalnega poročila zaradi bistvenih kršitev postopka – Sprejetje enakega akta ob upoštevanju postopkovnih pravil – Dopustnost – Spoštovanje načela dobrovernosti – Nujnost ponovnega ocenjevanja uspešnosti tožeče stranke
(člen 266 PDEU; Listina Evropske unije o temeljnih pravicah, člen 41(1))
(Glej točke od 37 do 46, 52 in 57.)
2.
Pritožbe uradnikov – Uslužbenci Evropske centralne banke – Sodba o razglasitvi ničnosti – Učinki – Obveznost sprejetja izvedbenih ukrepov – Razglasitev ničnosti ocenjevalnega poročila zaradi neobstoja nepristranskosti drugega ocenjevalca – Obveznost nadomestitve prvega ocenjevalca – Neobstoj – Dodelitev nalog drugega ocenjevalca nadrejenemu prvotnega drugega ocenjevalca – Dopustnost
(člen 266 PDEU)
(Glej točke od 71 do 73, 85 in 86.)
3.
Uradniki – Uslužbenci Evropske centralne banke – Ocenjevanje – Ocenjevalno poročilo – Priprava – Obveznost pridobitve soglasja ocenjevane osebe v zvezi z določitvijo ciljev, ki jih je treba doseči v naslednjem ocenjevalnem obdobju – Neobstoj
(Glej točko 93.)
Predmet
Predlog na podlagi člena 270 PDEU in člena 50a Statuta Sodišča Evropske unije za, prvič, razglasitev ničnosti ocenjevalnega poročila za tožečo stranko, nanašajočega se na ocenjevalno leto 2015, in drugič, povračilo nepremoženjske škode, ki naj bi tožeči stranki nastala s tem aktom.
Izrek
1.
Tožba se zavrne.
2.
Osebi QB se naloži, da poleg svojih stroškov nosi tudi stroške Evropske centralne banke (ECB).